[{"text_idx": "#000005", "text": "Kui ra\u0308a\u0308kida meediast, eriti sotsiaalmeediast, ei saa u\u0308le ega u\u0308mber kahest po\u0303neva nimega tegelasest. U\u0308he nimi on troll ja teise nimi bot. Neid kasutatakse tihti samas lauses ja nad vo\u0303ivad vahel sarnaselt ka\u0308ituda, aga tegelikult on troll ja bot ta\u0308iesti erinevat liiki isendid. Nagu kassid ja robotid."}, {"text_idx": "#000006", "text": "Bot ta\u0308hendabki robotit. Aga bot ei ole fu\u0308u\u0308siline robot, vaid arvutiprogramm. Ja nii nagu on olemas ha\u0308id ja halbu arvutiprogramme, on olemas ka ha\u0308id ja halbu bot'te."}, {"text_idx": "#000007", "text": "Head bot'id on na\u0308iteks juturobotid ehk chatbot'id, mis aitavad meelt lahutada vo\u0303i kiirendavad ettevo\u0303tte kliendisuhtlust. Chatbot teab levinud ku\u0308simustele vastuseid ja hoiab ko\u0303igi aega kokku. Twitteris on samuti ha\u0308id bot'te, kes jagavad po\u0303nevaid tsitaate ja pilte vo\u0303i kombineerivad huvitavaid ta\u0308hendusteta lauseid."}, {"text_idx": "#000008", "text": "Aga bot'id vo\u0303ivad olla ka halvad. Internetis valmistavad peavalu pahatahtlikud bot'id, kes esinevad pa\u0308ris inimestena. Selliseid bot'te kasutatakse enamasti selleks, et moonutada u\u0308hiskonnas toimuvaid arutelusid, vo\u0303imendada poliitilisi so\u0303numeid, ru\u0308nnata teisi kasutajaid vo\u0303i muuta teatud hashtag'e ehk teemaviiteid populaarseks. See on vo\u0303imalik, sest arvutikoodiga saab bot luua lo\u0303putul hulgal bot'te ja nendega ka sisu luua."}, {"text_idx": "#000009", "text": "Trollid ei ole arvutiprogrammid, vaid pa\u0308ris inimesed. Trolli defineerib see, mida ta internetis teeb. Enamasti toimetab troll postituste, videote ja piltide all ning kirjutab solvavaid, mu\u0308rgiseid ja negatiivseid kommentaare. Ta on peaaegu alati anonu\u0308u\u0308mne ja teeb seda, et saada poliitilist kasu vo\u0303i soovib lihtsalt inimestele haiget teha."}, {"text_idx": "#000010", "text": "Kui sa na\u0308ed, et keegi o\u0303hutab tu\u0308lisid ja vihkamist, kruvib u\u0308les pingeid, propageerib rassismi, s\u030covinismi vo\u0303i midagi sarnast, vo\u0303id talle vabalt o\u0308elda \u2013 a\u0308ra trolli. Samas vo\u0303id ka teda lihtsalt ignoreerida. Nii on ko\u0303igil puhtam ja kuivem tunne."}, {"text_idx": "#000012", "text": "Twitter soovitas Trumpi ja\u0308lgijatel esimest korda faktidega tutvuda"}, {"text_idx": "#000013", "text": "loe ka meediataibu venekeelseid uudiseid"}, {"text_idx": "#000016", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000024", "text": "Mis kasu on meediakirjaoskusest ehk meediataibust?"}, {"text_idx": "#000025", "text": "Kuidas a\u0308ra tunda teaduslikult to\u0303estatud ja teaduslikuna na\u0308ivat infot?"}, {"text_idx": "#000026", "text": "Milliseid vorme valeinfo vo\u0303tab ja kuidas see levib?"}, {"text_idx": "#000027", "text": "Kuidas a\u0308ra tunda andmepu\u0308u\u0308ki ja mis on sotsiaalne sahkerdamine?"}, {"text_idx": "#000029", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]